เดคลัน ไรซ์

เดคลัน ไรซ์ (; เกิด 14 มกราคม ค.ศ. 1999) เป็นนักฟุตบอลชาวอังกฤษ ปัจจุบันเล่นในตำแหน่งกองกลางตัวรับให้แก่อาร์เซนอล สโมสรในพรีเมียร์ลีก และทีมชาติอังกฤษ

ไรซ์เริ่มต้นอาชีพกับสโมสรเวสต์แฮมยูไนเต็ด ภายหลังจากถูกปล่อยตัวมาจากทีมเยาวชนของเชลซี เขากลายเป็นผู้เล่นตัวหลักของเวสต์แฮมในระยะเวลาอันรวดเร็ว โดยมีชื่อติดในทีมยอดเยี่ยมของการแข่งขันยูฟ่ายูโรปาลีกฤดูกาล 2021–22 และเป็นกัปตันทีมในชุดที่พาทีมคว้าแชมป์รายการดังกล่าวในฤดูกาล 2022–23 รวมทั้งคว้ารางวัลผู้เล่นยอดเยี่ยมประจำการแข่งขัน ก่อนที่จะย้ายร่วมทีมอาร์เซนอลในเดือนกรกฎาคม ค.ศ. 2023 ด้วยค่าตัวที่เป็นสถิติของสโมสรอังกฤษ

ไรซ์มีสิทธิ์เลือกเล่นให้แก่ทีมชาติอังกฤษและทีมชาติไอร์แลนด์ เขาเคยลงเล่นในทีมรุ่นอายุไม่เกิน 17 ปี, 19 ปี และ 21 ปีให้แก่ไอร์แลนด์ และตัดสินใจเล่นให้ทีมชาติอังกฤษใน ค.ศ. 2019 โดยมีส่วนในการแข่งขันฟุตบอลชิงแชมป์แห่งชาติยุโรป 2020 และฟุตบอลโลก 2022

ชีวิตส่วนตัว
ไรซ์เป็นเพื่อนใกล้ชิดกับเมสัน เมานต์ตั้งแต่ทั้งสองเล่นด้วยกันที่สโมสรเชลซีในวัยเด็ก 

ในเดือนมีนาคม ค.ศ. 2019 ไรซ์ขอโทษต่อความเห็นสนับสนุนกองทัพสาธารณรัฐไอริช (Irish Republican Army) ที่เผยแพร่ในสื่อสังคมเมื่อ ค.ศ. 2015

ในเดือนสิงหาคม ค.ศ. 2022 ไรซ์ยืนยันให้กำเนิดลูกชายคนแรกจากลอว์เรน ฟรายเออร์ (Lauren Fryer)

อ้างอิง

แหล่งข้อมูลอื่น

Profile ที่เว็บไซต์สโมสรฟุตบอลอาร์เซนอล
Profile at the Football Association website

หมวดหมู่:นักฟุตบอลชาวอังกฤษ
หมวดหมู่:นักฟุตบอลชาวไอริช
หมวดหมู่:นักฟุตบอลทีมชาติสาธารณรัฐไอร์แลนด์
หมวดหมู่:นักฟุตบอลทีมชาติอังกฤษ
หมวดหมู่:กองหลังฟุตบอล
หมวดหมู่:กองกลางฟุตบอล
หมวดหมู่:ผู้เล่นสโมสรฟุตบอลเวสต์แฮมยูไนเต็ด
หมวดหมู่:ผู้เล่นสโมสรฟุตบอลอาร์เซนอล
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในฟุตบอลชิงแชมป์แห่งชาติยุโรป 2020
หมวดหมู่:ผู้เล่นในฟุตบอลโลก 2022
หมวดหมู่:ผู้เล่นในฟุตบอลชิงแชมป์แห่งชาติยุโรป 2024
หมวดหมู่:นักกีฬาจากลอนดอน
หมวดหมู่:บุคคลจากคิงส์ตันอะพอนเทมส์
หมวดหมู่:ผู้เล่นในชุดชนะเลิศยูฟ่าคอนเฟอเรนซ์ลีก